section_heading: Faze izgradnje
paragraph_text: Baptisterij posvećen svetom Ivanu nalazio se na sjevernom boku katedrale. Njegovo postojanje posvjedočeno je najkasnije od 452. godine i ostat će sačuvan sve do 18. stoljeća. Od rimskog hrama do današnje katedrale na ovom mjestu nalazilo se nekoliko crkvenih građevina: ranokršćanska bazilika, merovinška bazilika, karolinška katedrala (obnovljena nakon požara iz 857. godine) te na koncu romanska katedrala koja će s vremenom iako je bila dograđivana i proširivana pokazati premalenom za rastuće stanovništvo Pariza.